બજેટે હોમ લોનમાં જે રાહત આપી છે એ પણ નાનાં શહેરોના લોકોને વધુ લાગુ પડે એવી છે એમ જણાવતાં સાધનો ઉમેરે છે કે આ ૨૫ લાખ રૂપિયા સુધીની હોમ લોનમાં એક લાખ સુધીના વ્યાજને વધારાની કરરાહત આપવાની કરવામાં આવેલી જાહેરાત નાનાં શહેરોને એ માટે લાગુ પડે છે કે આ રાહત માત્ર ૪૦ લાખ રૂપિયા સુધીની કિંમતનાં ઘરો માટે જ છે જે મુંબઈ જેવાં શહેરો માટે પૂરતી નથી, કેમ કે અહીં મોટા ભાગનાં ઘરોની કિંમત ૪૦ લાખ રૂપિયા ઉપર પહોંચી ગઈ છે. અલબત્ત, મીરા-ભાઇંદર; ભિવંડી; પનવેલ જેવા વિસ્તારોમાં આ લાભ મળવાની શક્યતા ઊંચી રહે છે. આમ બજેટની આ જોગવાઈ પણ નાનાં શહેરોના લોકો માટે રાહતદાયી છે જેનો લાભ અહીંના ડેવલપર્સ-બિલ્ડર્સને પણ મળશે.